- Hindi News
- National
- चोरी आैर लूटपाट की वारदातों से भड़के लोगों ने बस स्टैंड राहों में लगाया जाम
चोरी आैर लूटपाट की वारदातों से भड़के लोगों ने बस स्टैंड राहों में लगाया जाम
शहरमें हो रही लूट चोरी की घटनाओं पर पुलिसीया कारवाई को कम ठहराते हुए दुकानदार यूनियन शहरवासियों की ओर से संयुक्त रूप से बस स्टैंड पर धरना देकर चक्का जाम किया गया।
इस दौरान लोगों ने जमकर नारेबाजी भी की। प्रदर्शनकारियों को संबोधित करते हुए रिंपल चोपड़ा, मलकीत सिंह काहलों, बलवीर गरचा. बलविंदर बबला, अशोक कुमार, सुरिंदर सिंह मल्ली, मा. दर्शन सिंह काहलों, ने कहा कि दिन दिहाड़े बस स्टैंड के पास स्थित किराना की दुकान से लुटेरे करीब 2 लाख रुपए लूटकर फरार हो गए, जबकि बस स्टैंड के पास ही स्थित एक स्टूडियो के ताले तोड़ कर चोर वहां से कंप्यूटर संबंधी कीमती सामान ले गए। जिसमें जरूरी डाटा रखा गया था। मगर इन घटनाओं के संबंध में पुलिस प्रशासन की ओर से कोई साकारात्मक तसल्ली बख्श कारवाई नहीं की गई। दुकानदार यूनियन के प्रधान बहादर सिंह भारटा ने कहा कि लोगों की जान-माल की रक्षा करने पुलिस प्रशासन की जिम्मेदारी है। मगर पुलिस कागजी कारवाई से आगे नहीं बढ़ रही, हालात यह हैं कि यहां सीसीटीवी कैमरों की भी मरम्मत भी नहीं करवाई गई। एक लूट की घटना के संबंध में एक फुटेज भी पुलिस को दी, मगर इसके बावजूद पुलिस ने कोई जांच आगे नहीं बढ़ाई। लोगों की मांग है कि चोरी लूट की वारदातों में संलिप्त लोगों को पुलिस जल्द से जल्द गिरफ्तार करे ताकि लोग चेन से अपना जीवन यापन कर सकें। इस मौके पर पुलिस प्रशासन की तरफ से दुकानदारों लोगों को चोरी लूट के आरोपियों को पकडऩे की कारवाई में तेजी लाने के संबंध में दिए गए आश्वासन के बाद ही दुकानदारों का गुस्सा शांत हुआ। इस दौरान हीरा दुग्गल, सोम नाथ, अरुण भार्गव, एडवोकेट प्रिंस पाहवा, सुखदेव सिंह, सतीश आहुजा, अवतार सिंह, पवन कुमार, राम पाल, अशोक कुमार, सेजीव कुमार, रजिंदर कुमार, सुखप्रीत सिंह, राजू ठाकुर, रेशम सिंह आदि भी मौजूद रहे।
दुकानदारों लोगों की ओर से बस स्टैंड पर लगाए गए धरने में बैठे लोग।
tgl_Latn sot_Latn hin_Deva hin_Deva hin_Deva hin_Deva hin_Deva